stanford-oval/wikipedia huggingface dataset:
Peter M. Christian

| Peter M>  Christian |
| --- | --- |

Mikronesian federaation presidentti
 11. toukokuuta 2015 – 11. toukokuuta 2019  
Varapresidentti:  Yosiwo P. George
Edeltäjä:  Manny Mori
Seuraaja:  David W. Panuelo
Henkilötiedot
Syntynyt: 16. lokakuuta 1947 (ikä 76)  Pohnpei, Mikronesia
Kansalaisuus:  mikronesialainen
Puoliso:  Maurina Weilbacher
Tiedot
Koulutus:  Havaijin yliopisto
Peter M. Christian (s. 16. lokakuuta 1947) on Mikronesian liittovaltion  8. presidentti. Hänet valittiin 11. toukokuuta 2015 ja kausi jatkui 11. toukokuuta 2019 asti, jolloin presidentiksi nousi David W. Panuelo.
Peter M. Christian valittiin senaattoriksi vuonna 2007 Pohnpein vaalipiiristä, ja toiselle kaudelle 2011. Hän toimi Liikenne- ja viestintäkomitean puheenjohtajana ensimmäisellä kongressikaudellaan.
Aiheesta muualla

Office of the President (Arkistoitu – Internet Archive) of the Federated States of Micronesia
Marianas Variety - FSM has new president, vice president, speaker
Petter Sihvonen

Pietari Sihvonen  (1830 – 30. tammikuuta 1901 Uukuniemi) oli suomalainen herastuomari, maanviljelijä ja valtiopäivämies.
Talollinen Pietari Sihvonen Uukuniemeltä oli talonpoikaissäädyssä Sortavalan tuomiokunnan edustaja valtiopäivillä 1867. Valtiopäivillä hän oli säädyn yksityisen valitusvaliokunnan jäsen. Sihvonen käytti valtiopäivillä vain yhden hyvin lyhyen puheenvuoron.
Sihvonen toimi kihlakunnanoikeuden lautamiehenä 28 vuotta ja samaan aikaan hoiti myös Uukunimen lainamakasiinia, josta toimesta hän erosi viisi vuotta ennen kuolemaansa. Hän toimi useissa kunnan luottamustehtävissä Uukuniemellä, jonkin aikaa myös kuntakokouksen puheenjohtajana. Sihvonen ei ollut saanut kouluopetusta.
Peter MacNicol

| Peter MacNicol |
| --- | --- |

Henkilötiedot
Syntynyt: 10. huhtikuuta 1954 (ikä 70) Dallas, Texas, Yhdysvallat
Ammatti:  näyttelijä
Puoliso:  Martha Sue Cumming (1986–)
Näyttelijä
Aktiivisena:  1981–
Merkittävät roolit:  Bean – äärimmäinen katastrofielokuva Ghostbusters II Ally McBeal Num3rot C.S.I. Cyber
Palkinnot
 Screen Actors Guild Award (1999) Emmy (2001) 
Aiheesta muualla
IMDb 
Elonet
Peter MacNicol (s. 10. huhtikuuta 1954 Dallas, Yhdysvallat) on yhdysvaltalainen näyttelijä. Hänet tunnetaan muun muassa roolistaan elokuvassa Sofien valinta (1982). Vuonna 2001 hänet palkittiin parhaan miessivuosan Emmyllä roolistaan komediasarjassa Ally McBeal (1997–2002).
MacNicol syntyi Texasin osavaltiossa ja opiskeli Dallasin sekä Minnesotan yliopistoissa. Hän aloitti uransa teatterissa, mutta on myöhemmin esiintynyt myös televisiossa ja elokuvissa. Tunnetuimpia esimerkkejä ovat komediasarja Ally McBeal, rikossarja Num3rot, jossa hän esitti astrofysiikan tohtori Larry Fleinhardtia, Greyn anatomia sekä elokuvat Ghostbusters II (1989) ja Bean – äärimmäinen katastrofielokuva (1997). Jälkimmäisessä hän esittää Davidia, joka ottaa Mr. Beanin (Atkinson) vastaan Los Angelesissa.
MacNicol esiintyy myös rikossarja C.S.I. Cyberissä ja animaatiosarja Star Wars Rebelsissä. Lisäksi hän esitti Tom Lennoxia 24:ssä sarjan kuudennella tuotantokaudella.
MacNicol on ollut vuodesta 1986 naimisissa Martha Sue MacNicolin (o.s. Cumming) kanssa.
Aiheesta muualla

Peter MacNicol Internet Movie Databasessa. (englanniksi)
Petrologia

Petrologia (m.kreik. petros 'kivi') on geologian osa-alue, joka tutkii kiviä, niiden koostumusta, tekstuuria, rakennetta, esiintymistä, jakaumaa ja muodostumisolosuhteita.
Petrologia voidaan jakaa esimerkiksi kivien syntytavan mukaan: magmapetrologiaan (ks. myös magmakivi), sedimenttipetrologiaan (ks. myös sedimenttikivi) ja metamorfiseen petrologiaan (ks. myös metamorfinen kivi). Petrologiaan kuuluvat kokeellinen petrologia (kivien synteesi laboratorio-oloissa) ja petrografia.
Petrologiassa käytetään mineralogiaa, mikroskooppista petrografiaa ja kemiallisia analyysejä kiven koostumuksen ja tekstuurin selvittämisessä. Nykyisin petrologiassa käytetään geokemiaa ja geofysiikkaa geokemiallisten trendien ja syklien tutkimisessa. Myös termodynamiikka auttaa kivien alkuperän ymmärtämisessä.
Aiheesta muualla

Wikimedia Commonsissa on kuvia tai muita tiedostoja aiheesta .
Ari Brozinski: Johdanto kiviin(geologia.fi)
PetDB, the Petrological Database (englanniksi)
Petter Tande

| Mitalit | Mitalit | Mitalit |  |
| --- | --- | --- | --- |
|  Petter Tande |  Petter Tande |  Petter Tande |  |
Maa:   Norja
Miesten yhdistetty
| MM-kilpailut  | MM-kilpailut  | MM-kilpailut  |  |
|  Kultaa | Oberstdorf 2005 | joukkuekilpailu |  |
|  Pronssia | Sapporo 2007 | joukkuekilpailu |  |
|  Pronssia | Liberec 2009 | joukkuekilpailu |  |
Petter Laukslett Tande (s. 11. kesäkuuta 1985) on norjalainen yhdistetyn hiihtäjä. Tanden nykyinen seura on Byåsen IL. Hänen uransa suurin saavutus on yhdistetyn joukkuekilpailun maailmanmestaruus Oberstdorfissa 2005. Norjan joukkueeseen kuuluivat hänen lisäkseen Håvard Klemetsen, Magnus Moan ja Kristian Hammer. Samoissa kisoissa Tande oli lisäksi normaalimatkalla seitsemäs ja sprinttikilpailussa yhdeksäs.
Tande sijoittui Torinon olympialaisissa 2006 normaalimatkalla neljänneksi ja sprintissä kuudenneksi. Sapporon MM-kisoissa 2007 hän kuului Norjan pronssijoukkueeseen Espen Rianin, Magnus Moanin ja Håvard Klemetsenin kanssa. Sprintissä hän oli kuudes. Liberecin MM-kilpailuissa 2009 hän sijoittui yhteislähtökilpailussa seitsemänneksi ja oli mukana joukkuekilpailussa pronssia saavuttaneessa joukkueessa. Vancouverin olympialaisissa 2010 hän oli suurmäen Gundersen-kilpailussa kuudes.
Tande on voittanut urallaan kuusi maailmancupin osakilpailua.
Maailmancupin henkilökohtaisten matkojen osakilpailuvoitot

17. joulukuuta 2005 Ramsau, yhteislähtökilpailu
11. maaliskuuta 2006 Oslo, normaalikilpailu
6. tammikuuta 2008 Schonach, normaalikilpailu
16. helmikuuta 2008 Liberec, normaalikilpailu
29. helmikuuta 2008 Lahti, normaalikilpailu
9. maaliskuuta 2008 Oslo, sprintti
Saavutuksia

MM-kultaa joukkuekilpailusta 2005
MM-pronssia joukkuekilpailusta ja sprintissä kuudes 2007
MM-pronssia joukkuekilpailusta 2009
Olympiakisojen normaalimatkalla neljäs ja sprintissä kuudes 2006
Olympiakisojen suurmäen Gundersen-kilpailussa kuudes 2010
Maailmancupin kokonaiskilpailussa neljäs kaudella 2005–2006 ja toinen kaudella 2007–2008
Sprintticupissa kuudes kausilla 2003–2004 ja 2005–2006 sekä viides kaudella 2007–2008
Neljä juniorien MM-kultaa ja kaksi pronssia
Parinmuodostus (fysiikka)

γ (fotoni) → e− (elektroni) + e+ (positroni)
Parinmuodostus tarkoittaa fysiikassa alkeishiukkasen ja sen antihiukkasen syntymistä tavallisimmin fotonista (tai muusta neutraalista bosonista). Tämä vaatii riittävästi energiaa sekä mahdollisuutta liikemäärän ja energian säilymiselle. Samoin syntyneiden hiukkasten tulee kumota toistensa pyörimismäärä, sähkövaraus ja muut ominaisuudet.
Tavallisesti parinmuodostuksen vaatimukset täyttyvät, kun suurienergiainen fotoni vuorovaikuttaa atomiytimen kanssa. Mikäli fotonilla on vaikkapa kaksi kertaa elektronin lepomassa (me) eli 1,022 MeV energiaa, saattaa muodostua elektroni ja positroni. Fotonin energian ja ytimen järjestysluvun kasvaessa parinmuodostuksen todennäköisyys kasvaa.

Koska fotonin liikemäärän tulee siirtyä johonkin, ei parinmuodostusta voi tapahtua tyhjässä avaruudessa vaan tarvitaan kohde, johon liikemäärä ja energia säilyy.
Parinmuodostus on tärkein suurienergiaisten (useita MeV tai enemmän) gammasäteiden vaimenemismenetelmä tiiviissä aineessa.
Parinmuodostus

Parinmuodostus tarkoittaa seuraavia asioita:
parinmuodostus eli pariutuminen, lisääntymiseen liittyvä biologian käsite
parinmuodostus eli parituotanto, alkeishiukkasen ja sen antihiukkasen syntyminen, fysiikan käsite.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Parinmuodostus”, voi hakea sivunnimihaulla, laajalla sivunnimihaulla tai tekstihaulla.
Papinniemen leirintäalue

Papinnimen leirintäalue on leirintäalue Etelä-Karjalan pohjoiskärjessä Pyhäjärven rannalla Parikkalan Papinniemessä, entisen Uukuniemen kunnan alueella. Alue on pieni ja lähellä luontoa. Papinniemi tunnetaan erityisesti sen kauniista hiekkarannastaan, joka on pitkä ja hienosta hiekasta muotoutunut.
Historia
Papinniemessä on ollut leirintäalue toimintaa jo 1960-luvulta saakka. Se on yksi Suomen vanhimmista leirintäalueista. Alueella on ollut toimintaa tunnetusti jo 1600- luvulta lähtien.
Uukuniemen Papinniemessä on autioitunut ortodoksikylä, joka on monipuolinen ja laaja historiallisen ajan muinaisjäännösalue. Aluetta pidetään Suomen historian kannalta yhtenä merkittävimpänä arkeologisena alueena. Alueella on sijainnut Uukuniemen ortodoksinen pääkirkko, kalmisto ja asuinpaikka. Asutus on muodostanut kokonaisen ortodoksikylän, joka on autioitunut kokonaan 1600-luvulla.
Papinniemi sijaitsee alueella, joka oli kahden kulttuurialueen ja kahden uskontokunnan rajamailla. Paikka on merkittävä moninaisten löytöjensä ansiosta. Ensimmäiset tiedot Papinniemen muinaisjäännöksestä saatiin talteen jo vuonna 1882 . Tämän jälkeen paikka jäi unohduksiin tutkijoilta yli sadaksi vuodeksi kunnes Papinniemen autiokylää ryhdyttiin tutkimaan jälleen 1990-luvulla.
Alueen muinaisjäännökset sijaitsevat noin puolen kilometrin pituisella ja noin 150 metrin levyisellä harjanteella. Ylhäällä kallioiden eteläpään tasalla on kirkon paikka ja sen luona kalmisto. Kirkon paikan läheisyyteen on pystytetty ortodoksinen matkamiehen risti.
Papinniemen leirintäalueella sijaitsee Suomen parhaiten säilynyt verkkokivi. Verkkokivi toimi kalastajien uhrikivenä.
Alueelta löytyy myös muinainen kouraisukivi, josta mm. kauppamiehet kouraisivat onnea mukaansa vaaralliselle kaupparetkelle.
Aiheesta muualla

Leirintäalueen kotisivu Viitattu 5.5.2011.
Peruano (1756)

| Peruano |
| --- | --- |

Aluksen vaiheet
Rakentaja:  Guayaquil
Laskettu vesille:  1756
Palveluskäyttöön:  1757
Loppuvaihe:  myyty 26. tammikuuta 1790
Tekniset tiedot
Pituus:  44,81 m (köli)
Leveys:  13,72 m
Syväys:  7,92 m
Aseistus
Aseistus:  Alempi tykkikansi: 24 × 18 tai 24 naulan tykkiä Ylempi tykkikansi: 26 × 12 naulan tykkiä Puolikansi: 6 × 6 naulan tykkiä Etukansi: 2 × 6 naulan tykkiä
Peruano (San José) oli Espanjan laivaston vuonna 1756 vesille laskettu kaksikantinen 58-tykkinen linjalaiva.
Valmistus

Alus tilattiin Guayaquilista ja oli ainoa Etelä-Amerikan Tyynenmeren puoleisella rannikolla valmistettu linjalaiva. Aluksen valmistuksesta vastasi Juan Bonet. Alus laskettiin vesille 1756 ja otettiin palvelukseen seuraavana vuonna.
Palvelus

Alus lähti 30. lokakuuta 1756 Guayaquilista ja saapui 21. tammikuuta 1757 Callaoon päällikkönään Juan Bautista Bonet. Alus määrättiin tammikuussa 1758 huollettavaksi Callaossa, mikä saatiin päätökseen maaliskuussa. Alus kuljetti 1763 Callaosta fregattien Hermionan ja Liebren kanssa tykkejä ja tarvikkeita Valparaisoon, Guayaquiliin, Santiagoon ja Panamaan. Alus siirrettiin marraskuussa 1763  Callaossa reserviin, missä se oli sotatoimien loppuun.
Alus lähti 28. lokakuuta 1767 Callaosta viiden 200 jesuiittaa ja seitsemän miljoonaa pesoa kuljettavan kaapparin Cádiziin. Saattue saapui 30. marraskuuta Valparaisoon, mistä se jatkoi 20. tammikuuta 1768 Cádiziin. Saattue saapui 1. toukokuuta 1769 Cádiziin, mistä alus suojasi Callaoon kolme kauppalaivaa, joiden lastina oli sotilaita, kymmenen 24 naulan kanuunaa, 10 000 tykinkuulaa, elohopeaa ja muita tarvikkeita. Saattue saapui 11. huhtikuuta 1771 Concepcióniin, jonne jätettiin neljä 24 naulan kanuunaa ja 5 000 tykinkuulaa. Se jatkoi 14. toukokuuta 1771 Concepciónista Callaoon, jonne saavuttiin 10. kesäkuuta. Alus oli Callaossa, kunnes se lähti 3. marraskuuta 1776 Cádiziin.
Alus saapui 10. huhtikuuta 1777 Cádiziin mukanaan lähes kaksi miljoonaa pesoa. Marraskuussa 1777 alus kuljetti Cádizista kasveja, tarvikkeita ja elohopeaa Callaoon, jonne se saapui 14. huhtikuuta 1778. Alus kuljetti 16. marraskuuta 1778 Callaosta joukkoja Valdiviaan. Alus palasi kesäkuussa 1779 Callaoon, mistä se jatkoi kesäkuussa San Pedro de Alcántaran, Américan ja fregatti Paulan kanssa partiomatkalle Tyynellemerelle päällikkönään Vácaro. Ne lähtivät 12. tammikuuta 1780 Callaosta. Alus lähti 28. toukokuuta 1783 urcan kanssa Talcahuanosta ja saapui 24. kesäkuuta 1783 Callaoon.
Alus lähti Limasta San Pedro de Alcántaran ja  Paulan kanssa Cádiziin. Laivueen komentajana oli Córdova. Alus saapui 4. heinäkuuta 1784 yksin vaurioituneen Rio de Janeiroon, jolloin sen miehistö oli sairas. Alus lähti 28. lokakuuta 1784 Rio de Janeirosta Paulan kanssa. Alus saapui 21. helmikuuta 1785 yksin Cádiziin mukanaan yli seitsemän miljoonaa pesoa. Alus oli vuodesta 1785 Cádizissa, kunnes se myytiin 26. tammikuuta 1790.
Paringa

Paringa tarkoittaa seuraavia paikkoja:
Paringa, kaupunki Australiassa
Paringajärvi, järvi Uudessa-Seelannissa
Paringajoki, joki Uudessa-Seelannissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Paringa”, voi hakea sivunnimihaulla, laajalla sivunnimihaulla tai tekstihaulla.
Parinoush Saniee

Parinoush Saniee
Parinoush Saniee on iranilainen kirjailija. Hänen esikoisteoksensa Sahme man (2003) on yksi Iranin kaikkien aikojen myydyimpiä kirjoja. Se ilmestyi suomeksi vuonna 2014 nimellä Kohtalon kirja. Parinoush Saniee on psykologi ja sosiologi.
Pariisi–Roubaix 2001

Pariisi–Roubaix 2001 oli järjestyksessään 99. maantiepyöräilyn Pariisi–Roubaix-kilpailu. Se käytiin 254,5 kilometrin reitillä Compiègne–Roubaix 15. huhtikuuta 2001.
Domo-Farm Frites-Latexco -tallin ajajat saavuttivat kilpailussa kolmoisvoiton. Servais Knaven voitti kilpailun 34 sekunnin erolla Johan Museeuwiin, Romāns Vainšteins sijoittui kolmanneksi. Knavenin keskinopeus oli 37,7 km/h.
Tulokset

|  | Ajaja | Joukkue | Aika |
| --- | --- | --- | --- |
| 1 |  Servais Knaven | Domo-Farm Frites-Latexco | 6.45.00 |
| 2 |  Johan Museeuw | Domo-Farm Frites-Latexco | + 0.34 |
| 3 |  Romāns Vainšteins | Domo-Farm Frites-Latexco | + 0.41 |
| 4 |  George Hincapie | US Postal | + 0.41 |
| 5 |  Wilfried Peeters | Domo-Farm Frites-Latexco | + 0.41 |
| 6 |  Ludo Dierckxsens | Lampre-Daikin | + 0.41 |
| 7 |  Steffen Wesemann | Team Telekom | + 0.41 |
| 8 |  Andrei Tchmil | Lotto-Adecco | + 2.35 |
| 9 |  Chris Peers | Cofidis | + 2.35 |
| 10 |  Rolf Sørensen | CSC-Tiscali | + 2.59 |
Painonnoston Suomen-mestaruuskilpailut 2006

Painonnoston Suomen-mestaruuskilpailut 2006 järjestettiin 11.–12. maaliskuuta 2006 Kokkolassa.
Mitalistit > Miehet

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Sarja | Kultaa | Kultaa | Hopeaa | Hopeaa | Pronssia | Pronssia |
| 56 kg | Samuli Pirkkiö | 198 kg (91 kg + 107 kg) | Toni Lintula | 192 kg (87 kg + 105 kg) | Arto Lähdekorpi | 185 kg (85 kg + 100 kg) |
| 62 kg | Jarkko Welling | 217 kg (98 kg + 119 kg) | Sami Raappana | 203 kg (88 kg + 115 kg) | Antti Hyry | 178 kg (79 kg + 99 kg) |
| 69 kg | Mikko Kuusisto | 252 kg (112 kg + 140 kg) | Kimmo Simonen | 239 kg (107 kg + 132 kg) | Petteri Heinonen | 236 kg (106 kg + 130 kg) |
| 77 kg | Miiro Kuusikko | 270 kg (125 kg + 145 kg) | Eetu Tingander | 229 kg (102 kg + 127 kg) |  |  |
| 85 kg | Jaarli Pirkkiö | 272 kg (121 kg + 151 kg) | Miika Antti-Roiko | 258 kg (118 kg + 140 kg) | Khanjyan Eduard | 225 kg (105 kg + 120 kg) |
| 94 kg | Toni Puurunen | 335 kg (155 kg + 180 kg) | Jari Hirvonen | 295 kg (135 kg + 160 kg) | Taisto Ryynänen | 277 kg (120 kg + 157 kg) |
| 105 kg | Elmo Oksman | 320 kg (140 kg + 180 kg) | Tarmo Ryynänen | 290 kg (125 kg + 165 kg) |  |  |
| yli 105 kg | Antti Everi | 353 kg (163 kg + 190 kg) | Toni Flinck | 280 kg (130 kg + 150 kg) | Juha Roukala | 240 kg (110 kg + 130 kg) |
Mitalistit > Naiset

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Sarja | Kultaa | Kultaa | Hopeaa | Hopeaa | Pronssia | Pronssia |
| 48 kg | Tea Grönman | 127 kg (55 kg + 72 kg) | Maria Koivusipilä | 100 kg (47 kg + 53 kg) | Laura Niemelä | 100 kg (45 kg + 55 kg) |
| 53 kg | Sini Kukkonen | 145 kg (65 kg + 80 kg) | Minna Nauha | 110 kg (50 kg + 60 kg) |  |  |
| 58 kg | Salma Zakole | 142 kg (62 kg + 80 kg) | Nina Kovalainen | 105 kg (45 kg + 60 kg) |  |  |
| 63 kg | Anna Everi | 153 kg (70 kg + 83 kg) | Jenni Puputti | 138 kg (63 kg + 75 kg) | Tuija Inkerö | 113 kg (50 kg + 63 kg) |
| 69 kg | Heidi Harju | 181 kg (81 kg + 100 kg) | Katariina Vestman | 176 kg (78 kg + 98 kg) | Riitta Pirkkiö | 150 kg (66 kg + 84 kg) |
| 75 kg | Suvi Helin | 160 kg (70 kg + 90 kg) | Jenni Vetoniemi | 101 kg (41 kg + 60 kg) |  |  |
| yli 75 kg | Leena Hattunen | 170 kg (82 kg + 88 kg) | Janica Laine | 145 kg (65 kg + 80 kg) | Tanja Mäkinen | 134 kg (59 kg + 75 kg) |
Lähde
Peter MacLane

Peter MacLane vuonna 2008
Peter MacLane (oik. Vincent Reichenauer, s. 13. joulukuuta 1945) on ranskalainen kuvataiteilija ja entinen laulaja. MacLane edusti Monacoa Eurovision laulukilpailussa 1972 duettona Anne-Marie Godartin kanssa kappaleella "Comme on s'aime" ja sijoittui 16. sijalle 18 kilpailijan joukosta. 1980-luvun lopulta alkaen MacLane on keskittynyt digitaaliseen kuvataiteeseen.
Diskografia > Singlet

C'est trop facile (1970)
Jesus Cristo (1971)
Comme on s'aime (duetto Anne-Marie Godartin kanssa; 1972)
Clementina (1973)
Un autre amour (1974)
La Colère (1974)
Rendez-vous d'amour (1977)
Frenchie Café (1984)
You Are My Destiny (1986)
Aiheesta muualla

Peter MacLanen kotisivut
Paul Molitor

Paul Molitor
Paul Leo Molitor (s. 22. elokuuta 1956) on yhdysvaltalainen baseballpelaaja. Hän pelasi Major League -tasolla vuosina 1978–1998.
Molitor syntyi St. Paulissa, Minnesotassa. Hänen joukkueinaan olivat Milwaukee Brewers (1978–1992), Toronto Blue Jays (1993–1995) ja Minnesota Twins (1996–1998).
Molitor valittiin All-Star-joukkueeseen vuosina 1980, 1985, 1988, 1991, 1992, 1993 ja 1994. Hän on kuulunut Baseball Hall of Fameen vuodesta 2004.
Paul Metz

| Mitalit> Maa:  Tanska.Miesten maahockey. Olympialaiset  | Mitalit> Maa:  Tanska.Miesten maahockey. Olympialaiset  | Mitalit> Maa:  Tanska.Miesten maahockey. Olympialaiset  | Maa:  Tanska> Miesten maahockey. |
| --- | --- | --- | --- |
|  Hopeaa | Antwerpen 1920 | maahockey |  |
Paul Metz (17. marraskuuta 1892 Kööpenhamina – 8. syyskuuta 1975 Gentofte) oli tanskalainen maahockeypelaaja ja olympiamitalisti. Hän pelasi Antwerpenin kesäolympialaisissa 1920 kaksi ottelua Tanskan joukkueessa, joka voitti turnauksessa hopeaa.
Pariisi–Roubaix 2004

Pariisi–Roubaix 2004 oli järjestyksessään 102. Pariisi–Roubaix-pyöräilyklassikko. Se järjestettiin 261 kilometrin reitillä Compiègne'sta Roubaix'hin 11. huhtikuuta 2004.
Juuri ennen kuuluisan Arenbergin metsäosuuden alkua Rolf Aldag lisäsi vauhtia ajaen koko mukulakivisektorin ryhmän kärjessä. Arenbergin jälkeen kilpailun kärjessä oli 21 pyöräilijän ryhmä, johon kuuluivat kaikki ennakkosuosikit. Jaan Kirsipuu lähti irtiottoon 60 kilometriä ennen maalia kasvattaen eron parhaimmillaan 29 sekuntiin. Auchy-Lez-Orchies'n mukulakiviosuudella Johan Museeuw lisäsi vauhtia, mutta Team CSC ja Lotto-Domo eivät päästäneet häntä karkuun.
Frank Høj ja Léon Van Bon yrittivät seuraavaksi karkumatkaa, mutta heidät tavoitettiin muutama kilometri myöhemmin. Myöskään Christophe Mengin ja Fabio Baldato eivät onnistuneet irtiotossaan. Parikymmentä kilometriä ennen maalia kärkiryhmästä irtautuivat Tom Boonen, George Hincapie ja Juan Antonio Flecha saaden seurakseen myöhemmin Leif Hosten. Juuri kun heidät oltiin tavoittamassa edellisvuoden voittaja Peter Van Petegem kärsi rengasrikon pudoten ryhmästä.
Carrefour de l'Arbre'n mukulakiviosuudella, 15 kilometriä ennen maalia, Museeuw teki useita irtiottoyrityksiä, joiden seurauksena muodostui ryhmä, johon kuuluivat hänen lisäkseen Magnus Bäckstedt, Fabian Cancellara, Roger Hammond, Tristan Hoffman sekä George Hincapie, joka kuitenkin putosi pian muiden vauhdista. Museeuw menetti mahdollisuutensa kärsittyään rengasrikon kuusi kilometriä ennen maalia.
Neljä kärkimiestä ajoivat Roubaix'n velodromilla Cancellaran johdolla, kunnes Bäckstedt nousi loppukirissä voittoon ennen Hoffmania, Hammondia ja Cancellaraa. Bäckstedtistä tuli Pariisi–Roubaix'n ensimmäinen pohjoismaalainen voittaja. Ensimmäistä kertaa vuoden 1994 jälkeen kärkikolmikossa ei ollut yhtään belgialaisajajaa: kilpailun kolminkertainen voittaja Museeuw, jolle tämä oli viimeinen Pariisi–Roubaix, saapui maaliin käsi kädessä kovan kilpakumppaninsa Peter Van Petegemin kanssa 17 sekuntia kärkinelikon jälkeen.
Tulokset

|  | Ajaja | Maa | Joukkue | Aika | Maailmancup-pisteet |
| --- | --- | --- | --- | --- | --- |
| 1 | Magnus Bäckstedt |  | Alessio-Bianchi | 6.40.26 | 100 |
| 2 | Tristan Hoffman |  | Team CSC | s.a. | 70 |
| 3 | Roger Hammond |  | MrBookmaker-Palmans | s.a. | 50 |
| 4 | Fabian Cancellara |  | Fassa Bortolo | s.a. | 40 |
| 5 | Johan Museeuw |  | Quick Step-Davitamon | + 0.17 | 36 |
| 6 | Peter Van Petegem |  | Lotto-Domo | s.a. | 32 |
| 7 | Léon van Bon |  | Lotto-Domo | + 0.29 | 28 |
| 8 | George Hincapie |  | US Postal Service | s.a. | 24 |
| 9 | Tom Boonen |  | Quick Step-Davitamon | s.a. | 20 |
| 10 | Frank Høj |  | Team CSC | s.a. | 16 |
Painonnoston Suomen-mestaruuskilpailut 2007

Painonnoston Suomen-mestaruuskilpailut 2007 järjestettiin 17.–18. maaliskuuta 2007 Rovaniemellä Lapin Urheiluopistolla. Järjestävänä seurana toimi Rovaniemen Reipas.
Mitalistit > Miehet

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Sarja | Kultaa | Kultaa | Hopeaa | Hopeaa | Pronssia | Pronssia |
| 56 kg | Samuli Pirkkiö | 2000 kg (92 kg + 108 kg) | Arto Lähdekorpi | 191 kg (91 kg + 100 kg) | Sami Torvi | 150 kg (70 kg + 80 kg) |
| 62 kg | Toni Lintula | 213 kg (92 kg + 121 kg) | Milko Tokola | 193 kg (88 kg + 105 kg) | Samuli Brunfedt | 189 kg (88 kg + 101 kg) |
| 69 kg | Sami Raappana | 232 kg (102 kg + 130 kg) | Simo Nurmi | 222 kg (97 kg + 125 kg) |  |  |
| 77 kg | Miiro Kuusikko | 260 kg (120 kg + 140 kg) | Jere Johansson | 253 kg (112 kg + 141 kg) | Petteri Heinonen | 248 kg (111 kg + 137 kg) |
| 85 kg | Iiro Hartikainen | 297 kg (137 kg + 160 kg) | Miika Antti-Roiko | 287 kg (127 kg + 160 kg) | Mika Palomäki | 284 kg (121 kg + 163 kg) |
| 94 kg | Toni Puurunen | 310 kg (148 kg + 162 kg) | Kimmo Lähde | 279 kg (121 kg + 158 kg) | Taisto Ryynänen | 277 kg (120 kg + 157 kg) |
105 kg: 
| yli 105 kg | Antti Everi | 370 kg (170 kg + 200 kg) | Elmo Oksman | 345 kg (155 kg + 190 kg) | Teemu Roininen | 303 kg (136 kg + 167 kg) |
105 kg:n sarjan voittaja Benjamin Pirkkiö antoi kilpailussa positiivisen dopingnäytteen ja hänen suorituksensa hylättiin.
Mitalistit > Naiset

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Sarja | Kultaa | Kultaa | Hopeaa | Hopeaa | Pronssia | Pronssia |
| 48 kg | Tea Grönman | 132 kg (57 kg + 75 kg) | Johanna Hyry | 84 kg (36 kg + 48 kg) |  |  |
| 53 kg | Sini Kukkonen | 148 kg (66 kg + 82 kg) | Tuija Inkerö | 112 kg (50 kg + 62 kg) | Maria Koivusipilä | 109 kg (48 kg + 61 kg) |
| 58 kg | Jenni Puputti | 147 kg (65 kg + 82 kg) | Nina Kovalainen | 108 kg (46 kg + 52 kg) |  |  |
| 63 kg | Anna Everi | 170 kg (74 kg + 96 kg) | Saija Tervonen | 124 kg (57 kg + 67 kg) |  |  |
| 69 kg | Riitta Pirkkiö | 153 kg (69 kg + 84 kg) | Salma Zakole | 145 kg (62 kg + 83 kg) | Kerttu Viitamäki | 121 kg (53 kg + 68 kg) |
| 75 kg | Susanna Samuelsson | 154 kg (67 kg + 87 kg) | Tanja Mäkinen | 140 kg (57 kg + 83 kg) | Pirjo Palosaari | 126 kg (55 kg + 71 kg) |
| yli 75 kg | Suvi Helin | 171 kg (75 kg + 96 kg) | Mirka Viitamäki | 146 kg (65 kg + 81 kg) |  |  |
Lähde